Alvorlig anklage: Heroic forbereder juridiske skridt mod Astralis

Heroics CEO har udtalt, at organisationen er ved at forberede juridiske skridt mod Astralis, da han mener, at Astralis har "handlet i ond tro".

es3tag er en meget omtalt herre på det seneste.

I dag blev mange folk overrasket, da flere medier skrev, at Astralis var ved at gøre es3tag til en kommende Astralis-spiller. Med tilføjelsen af den nuværende FunPlus Phoenix-spiller vil Astralis' trup blive udvidet til seks spillere.

LÆS OGSÅ Medier: Astralis henter es3tag

Hele situationen har blandt andet medført, at aftalen mellem Heroic og FunPlus Phoenix, som man allerede troede var i hus, kan gå hen og blive ikke-eksisterende.

LÆS OGSÅ Medier: Heroic-FunPlus Phoenix handlen går måske i vasken

Heroics CEO har kommenteret på situationen, og udtaler, at Heroic er ved at forberede juridiske skridt mod Astralis, da Heroic-FunPlus Phoenix-handlen er blevet påvirket af Astralis' handling.

Jeg er ikke i stand til at kommentere på situationen, da vi er i gang med juridiske forberedelser. Det skyldes, at vi ved og kan bevise, at Astralis har handlet i ond tro, og dermed påvirket vores salg af spillerne til FunPlus Phoenix, udtaler Heroics CEO, Erik Askered, til HLTV.

Dust2.dk har prøvet at få en kommentar fra Astralis, men organisationen er endnu ikke vendt tilbage med et svar.